Guðrún Jóhanna Jónsdóttir húsfreyja í Þorlaugargerði eystra fæddist 17. febrúar 1906 í Svaðkoti og lést 16. ágúst 1953 . Faðir hennar var Jón bóndi á Kirkjulandi og Hallgeirsey , en flutti til Eyja 1903 og bjó í Svaðkoti , síðar Suðurgarði , f. 2. september 1868 á Voðmúlastöðum þar , d. í Eyjum 23. maí 1946 , Guðmundsson bónda , hreppstjóra og hreppsnefndarmanns á Voðmúlastöðum , f. 26. október 1833 á Vestri-Torfastöðum í Fljótshlíð , d. 1. nóvember 1898 í Hallgeirsey , Guðmundssonar bónda á Torfastöðum , f. 7. janúar 1801 , drukknaði 4. janúar 1833 , og konu Guðmundar á Torfastöðum , Vigdísar húsfreyju , f. 19. nóvember 1800 á Lambalæk , d. 31. janúar 1868 , Jónsdóttur . Móðir Jóns í Suðurgarði og kona Guðmundar hreppstjóra á Voðmúlastöðum var Margrét húsfreyja eldri , f. 7. febrúar 1834 , d. 5. ágúst 1874 , Jónsdóttir bónda og hreppstjóra á Önundarstöðum í A-Landeyjum , f. 1798 á Kirkjulandi , skírður 9. júní þ.á. , d. 6. október 1861 á Önundarstöðum , Þorsteinssonar , og konu Jóns , ( 30. júní 1821 ) , Guðrúnar húsfreyju , f. 12. mars 1795 á Efri-Úlfsstöðum í A-Landeyjum , d. 8. júlí 1876 í Rimakoti , Jónsdóttur . Móðir Guðrúnar í Þorlaugargerði og kona Jóns var Ingibjörg húsfreyja , f. 20. janúar 1866 í Hallgeirsey , d. 20. mars 1953 í Eyjum , Jónsdóttir bónda og formanns , hreppsnefndarmanns og oddvita í Hallgeirsey , f. 9. október 1835 á Syðri-Úfsstöðum , drukknaði með 14 skipverjum sínum , er bátur þeirra Bæringur fórst við Eyjar 25. mars 1893 , Brandssonar bónda lengst á Syðri-Úlfsstöðum í A-Landeyjum , f. 1798 á Gaddstöðum á Rangárvöllum , d. 7. janúar 1865 á Syðri-Úlfsstöðum , Eiríkssonar , og konu Brands Eiríkssonar , Guðrúnar húsfreyju , f. 10. nóvember 1794 á Rauðnefsstöðum á Rangárvöllum , d. 23. október 1870 á Syðri-Úlfsstöðum , Jónsdóttur . Móðir Ingibjargar í Suðurgarði og kona Jóns Brandssonar var Guðrún húsfreyja , f. 30. nóvember 1832 í Drangshlíð undir Eyjafjöllum , d. 1913 , jarðsett 9. mars , Bergsdóttir vinnumanns í Drangshlið , f. 13. febrúar 1811 , Daníelssonar og barnsmóður Bergs , Steinvarar , síðar húsfreyju í Dölum og Hallgeirsey , konu Jóns bónda Gíslasonar , fædd 1800 , skírð 9. mars þ.á. í Strandarhjáleigu í V-Landeyjum , d. 21. september 1882 í Hallgeirsey . Guðrún Jóhanna var sú eina af Suðurgarðssystkinunum , sem var fædd í Vestmannaeyjum . Hún ólst upp við venjuleg sveitastörf í Svaðkoti og Suðurgarði , en var einnig í kaupavinnu undir Fjöllunum og í Hlíðarendakoti í Fljótshlíð . Hún giftist , árið 1933 , nágranna sínum , Jóni Guðjónssyni frá Þorlaugargerði , fóstursyni Jóns Péturssonar bónda þar og konu hans Rósu Eyjólfsdóttur húsfreyju . Þau hjón hófu sinn búskap í Suðurgarði en fluttu síðan í Hvamm við Kirkjuveg og þaðan að Eyjarhólum við Hásteinsveg . Árið 1944 tóku þau við búsforráðum í Þorlaugargerði eystra , en Rósa Eyjólfsdóttir , fósturmóðir Jóns , lést það ár . Í Þorlaugargerði stunduðu þau hefðbundinn búskap með kýr og sauðfé auk þess sem Jón stundaði sjó á vetrarvertíðum og starfaði auk þess við iðn sína , skipasmíðar , í Austurslippnum hjá Gunnari Marel Jónssyni . Þau Jón eignuðust 2 börn , Ingibjörgu og Sigurgeir og fóstruðu Önnu Jóhönnu Oddgeirs , dóttur Áróru OddgeirsdótturGuðmundsen prests á Ofanleiti , eftir veikindi hennar og andlát árið 1945 . Guðrún Jóhanna var verklagin kona og féll aldrei verk úr hendi . Sagt var að þegar þær mæðgur , hún og Ingibjörg í Suðurgarði , þurftu að fara niður í bæ hafi þær ávallt haft prjónana meðferðis og prjónað bæði á leiðinni niður eftir og til baka upp eftir . Þá var hún einnig orðlögð fjallageit á yngri árum , fótviss og fim í fjöllum eins og hún átti kyn til . Þau áttu það til systkinin , hún og Sigurgeir , sem var einhver færasti fjallamaður sem Eyjarnar hafa alið , að bregða sér í fjallgöngu að afloknum dansleik , ganga á Heimaklett eða Blátind og koma þaðan beint til fjósverkanna í Suðurgarði að morgni . Hún var einnig söngvinn kona , eins og systkin hennar í Suðurgarði , og spilaði bæði á gítar og orgel . Guðrún Jóhanna lést árið 1953 og var banamein hennar krabbamein .